Diari Oficial de la Generalitat Valenciana


Sumari del DOGV 3938, del 13-02-2001 (2001/896)

Notificació de la resolució del recurs d'alçada amb el número de referència interna R-488/1999.
-----------------------------------------------------------------------------------------------

### Dades del document

Número de DOGV
:   3938

Data del DOGV
:   13-02-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/896


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la resolució del recurs d'alçada amb el número de referència interna R-488/1999. [2001/Q896]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedeix a notificar a la senyora Fátima Enrique Miranda, carrer de Joan XXIII, 3, 3a (12957 Benicarló), la resolució del recurs d'alçada amb el número de referència interna R-488/1999.
  
Resolució
  
Examinat el recurs d'alçada formulat per la senyora Fátima Enrique Miranda contra la resolució del Servei Territorial d'Arquitectura i Habitatge de Castelló, en l'expedient número 12/1G/0002/1993 (F-10/1998).
  
Antecedents de fet
  
1. La senyora Teresa García Bernia i d'altres propietàries d'habitatges de protecció oficial situades a Burriana, carrer de l'Ecce Homo, número 36, va presentar l'escrit de denúncia contra la mercantil Gestadin, SL, davant del Servei Territorial d'Arquitectura i Habitatge de Castelló per deficiències constructives en els immobles esmentats, i s'envià un perit del dit organisme que va emetre el corresponent informe pericial, i s'acordà la incoació d'expedient sancionador contra la promotora, així com contra els facultatius de l'obra, amb el trasllat del corresponent plec de càrrecs.
  
2. L'instructor de l'expedient sancionador va dictar una proposta de resolució en la qual entenia com a provat que va cometre una infracció molt greu de l'article 6.10 de la Llei 1/1997, de 21 de febrer, de la Generalitat Valenciana, proposava la imposició d'una sanció pecuniària de 500.000 pessetes a cada un dels expedientats, així com l'ordre d'obres de reparació de les deficiències constructives a la promotora.
  
3. El cap del Servei Territorial d'Arquitectura i Habitatge va dictar una resolució en la qual va acordar sobreseure lliurement l'expedient respecte de l'arquitecte i arquitecte tècnic de l'obra i promotora, i s'imposa la realització de les obres a aquesta última d'acord amb l'article 111 del Reglament d'Habitatges de Protecció Oficial, Decret 2.114/1968, de 24 de juliol.
  
4. Contra aquesta resolució interposa recurs d'alçada la senyora Fátima Enrique Miranda amb les al·legacions que consten en aquest i que ací es donen per reproduïdes en benefici de la brevetat.
  
Fonaments de dret
  
1. Aquesta direcció general és competent per a la resolució d'aquest recurs d'alçada, tant pel que disposa l'article 114 de la Llei 30/1992, 26 de novembre, de Règim Jurídic de les Administracions Públiques i del Procediment Administratiu Comú (LRJAP i de PAC), com pel que estableix el Decret 110/2000, de 18 de juliol, del Govern Valencià (DOGV número 3.798, de 21 de juliol).
  
2. El que disposen els articles 107, 110, 114 i 115 de la LRJAP i PAC, quant a l'admissió i la tramitació del recurs d'alçada.
  
3. La recurrent sol·licita que s'acorde la revocació de la resolució i que s'impose les sancions corresponents a la promotora, arquitecte i arquitecte tècnic i que s'ordene l'execució de les obres de reparació necessàries, que s'entén que la citada resolució és nul·la o anul·lable per infringir normes de l'ordenament de preceptiva aplicació, així com que la infracció ha quedat plenament acreditada sense que els infractors hagen negat l'existència de deficiències, ja que ha quedat delimitada la conducta de cada un dels expedientats.
  
Del contingut dels informes pericials del perit del servei territorial, ja que s'estableixen en aquests les deficiències per humitats de condensació en determinats punts de l'immoble, no es pot concloure a pesar que en l'actuació dels intervinents en l'obra haja existit culpa o negligència, element essencial que estableix l'article 6.10 de la Llei 1/1997, de 21 de febrer, de la Generalitat Valenciana, de Règim Sancionador en Matèria d'Habitatge, perquè els fets es puguen tipificar com a infracció digne de sanció.
  
Cal tindre en compte que en el dret administratiu sancionador que està inspirat en els principis del dret penal, s'ha d'establir la individualització de l'actuació en què ha d'existir culpa o negligència per a aplicar la sanció, cas contrari la responsabilitat seria civil i, per tant, no subjecta al present procediment. Independentment d'això, l'expedient no té necessàriament com a finalitat la imposició de multa, sinó la realització de les obres de reparació de les deficiències que és l'objecte de la denúncia, i això s'ha acordat en la resolució recorreguda, segons l'article 111 del Reglament d'Habitatges de Protecció Oficial, Decret 2.114/1968, de 24 de juliol. Per això procedeix la desestimació del recurs i la confirmació de la resolució del Servei Territorial d'Arquitectura i Habitatge.
  
Vista la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació, i de conformitat amb la proposta de resolució de la Divisió d'Habitatge, resolc:
  
Desestimar el recurs d'alçada formulat per la senyora Fátima Enrique Miranda contra la Resolució de data 19 de juliol de 1999, del Servei Territorial d'Arquitectura i Habitatge de Castelló, que queda confirmada.
  
Contra aquesta resolució, que posa fi a la via administrativa, s'hi podrà interposar un recurs contenciós administratiu davant del Jutjat Contenciós Administratiu de Castelló, en el termini de dos mesos, comptats des de l'endemà de la notificació d'aquesta, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que es puga exercitar qualsevol altre recurs que s'estime oportú.
  
València, 17 d'octubre de 2000.- El director general d'Arquitectura i Habitatge: José M.ª García Zarco.